Haukka (sarjakuvahahmo)

Haukka (), oikealta nimeltään Sam Wilson, on Marvel-kustantamon sarjakuvien supersankarihahmo. Hahmon loivat Stan Lee ja Gene Colan. Hän esiintyi ensi kerran vuonna 1969 Kapteeni Amerikka -sarjakuvan numerossa 117. Hahmo on Marvelin historian toinen tummaihoinen supersankari, Mustan Pantterin jälkeen.

Wilson käyttää varusteinaan mekaanisia siipiä, ja hänellä on myös rajoitettu kyky hallita lintuja telepaattisesti. Hän on toiminut usein itse Steve Rogersin alias Kapteeni Amerikan taistelutoverina. Lehden All-New Captain America numerosta 1 (tammikuu 2015) alkaen hän on toiminut uutena Kapteeni Amerikkana sekä Kostajien johtajana. Hänen veljenpoikansa Jim Wilson taas on Hulkin ja Rick Jonesin ystävä.

Toukokuussa 2011 Haukka sijoittui IGN:n 100 parhaan sarjakuvasupersankarin äänestyksessä sijalle 96."#96 - The Falcon" . IGN's Top 100 Comic Book Heroes of All Time. IGN. Viitattu 9.3.2015.

Sam Wilson esiintyy myös Marvel Cinematic Universen elokuvissa, joissa häntä näyttelee Anthony Mackie. Hahmo esiintyi Haukkana elokuvissa Captain America: The Return of the First Avenger (2014), Avengers: Age of Ultron (2015), Ant-Man (2015), Captain America: Civil War (2016), Avengers: Infinity War (2018) ja Avengers: Endgame (2019). Disney+-sarjassa The Falcon and the Winter Soldier (2021) hän siirtyi Kapteeni Amerikan tittelin uudeksi kantajaksi ja jatkaa tittelin kantajana myös elokuvissa Captain America: Brave New World (2025), Avengers: Doomsday (2026) ja Avengers: Secret Wars (2027).

 Hahmon tausta 
Samuel Thomas Wilson asui Harlemissa, New Yorkissa, ja oli nuorella iällä ollut kiinnostunut lintujen, erityisesti kyyhkyjen, kesyttämisestä.Lee, Stan. Captain America #117–119. (syys–marraskuu 1969). Teini-ikäisenä hän kuitenkin joutuu rasismin uhriksi ja jopa kieltäytyy liittymästä kirkkoon. Vaikka hänen vanhempansa ovat hartaita kristitytyjä, he antavat Wilsonin tutkia muita uskontoja. Mutta seuraavana iltana Wilsonin isä, ministeri Paul Wilson, kuolee yrittäessään pysäyttää väkivaltaista naapuririitaa.Captain America #277. Kaksi vuotta tämän jälkeen Wilsonin äiti, Darlene Wilson, joutuu ryöstäjän ampumaksi.Johns, Geoff. The Avengers Vol. 3 #64.Priest, Christopher J. Captain America and the Falcon #7. Aikuisena Wilson ryhtyy sosiaalityöntekijäksi ja tapaa Karibian Karkotussaarella Steve Rogersin / Kapteeni Amerikan, joka oli tullut pysäyttämään saarta hallinnassaan pitäviä Punakallon entisiä liittolaisia. Wilson ystävystyy saarella myös haukan kanssa, jolle hän antaa nimen Redwing.Captain America #186.

Rogersin suostuttelemana, Wilson yllyttää saaren asukkaita kapinaan vallanpitäjiä vastaan, tekee itselleen Haukan puvun ja harjoittelee yhdessä Rogersin kanssa. Autettuaan Rogersia pihitettämään vallanpitäjät ja Punakallon Haukasta tulee Kapteeni Amerikan taistelutoveri.Captain America #133. Ja Musta Pantteri rakennuttaa hänelle mekaaniset siivet, joilla Haukka pystyisi lentämään.Englehart, Steve, ja Friedrich, Mike. Captain America #170 (helmikuu 1974). Wilson on myös toiminut Kapteeni Amerikkana Rogersin oletettua kuolleen tai Rogersin itse väliaikaisesti luovuttua tittelistä. Jälkimmäisessä tapauksessa Rogers otti Kapteeni Amerikan tittelin takaisin, kun Punakallo tappoi Roscoen, nuoren miehen, jonka mentorina Haukka toimi.Englehart, Steve. Captain America #181–183. (tammi-maaliskuu 1975).

 Muita Haukkoja 
 Joaquin Torres 
Vuonna 2015 käynnistetyissä uusissa All-New, All-Different Marvel -brändätyissä sarjakuvissa, Kapteeni Amerikaksi vakituisesti ryhtynyt Sam Wilson tutki kadonneen meksikolaisen teinin, Joaquin Torresin, sieppausta.Captain America: Sam Wilson #1. Marvel Comics. Tiedemies Karl Malus oli muuttanut Torresin ihmishaukkahybridiksi käyttämällä Wilsonin lemmikin, Redwingin, DNA:ta. Torresin tilaa ei ollut mahdollista enää parantaa, sillä Redwingillä oli vampyyrimaisia piirteitä ja Torres oli saanut myös kyvyn parantua haavoista.Captain America: Sam Wilson #4. Marvel Comics. Kun Wilson joutui Matelijaryhmän vangiksi ja heitti hänet ikkunasta, Torres pelasti hänet.Captain America: Sam Wilson #5. Marvel Comics. Wilson lähetti Redwingin avulla telepaattisesti ohjeita siitä kuinka taistella Matelijaryhmän jäseniä vastaan. Tämän jälkeen Wilson antoi Torresin ryhtyä vakituiseksi taistelutoverikseen.Captain America: Sam Wilson #6. Marvel Comics.

 Muissa medioissa 
 Marvel Cinematic Universe 
Anthony Mackie näyttelee Marvel Cinematic Universen (MCU) versiota Sam Wilsonista, joka oli ensin Haukka ja myöhemmin uusi Kapteeni Amerikka.
Wilson esiteltiin elokuvassa Captain America: The Return of the First Avenger (2014), jossa hän oli United States Air Force Pararescuen entinen sotilas, joka käytti mekaanisilla siivillä toimivaa EXO-7 Falcon -liitopukua (josta Wilsonin nimitys Haukka tulee) sekä konekiväärejä. 
Elokuvassa Avengers: Age of Ultron (2015), hän oli yhtenä juhlavieraana Kostajat-tornissa juhlimassa Kostajien voittoa taistelusta paroni Wolfgang von Struckeria vastaan. Elokuvan lopussa hän liittyy James Rhodesin / Sotakoneen, Visionin sekä Wanda Maximoffin ohella Rogersin ja Romanoffin muodostamaan uuteen Kostaja-ryhmään.
Elokuvassa Ant-Man (2015), hän kohtaa uuden Kostajat-laitoksen mailla Scott Langin, joka oli tullut noutamaan tärkeää laitetta Hope van Dynelle ja Hank Pymille Darren Crossin pysäyttämistä varten.
Elokuvassa Captain America: Civil War (2016), Wilson oli Rogersin, Romanoffin ja Maximoffin mukana Lagosissa yrittämässä estää Brock Rumlow’ta saamasta haltuunsa vaarallista biologista asetta. Wilsonilla oli silloin apunaan Redwing-niminen drooni. Myöhemmin hän yhdessä Rogersin kanssa vastusti Kostajien toiminnan rajoittamiseksi suunniteltua YK:n laatimaa Sokovian sopimusta. Kun he yrittävät puhdistaa Wienissä tapahtuneen pommi-iskun syylliseksi lavastetun Bucky Barnesin maineen, heitä aletaan pitää lainsuojattomina. He saavat puolelleen Clint Bartonin, Wanda Maximoffin, sekä Scott Langin. Saksassa tapahtuneen taistelun päätteeksi Wilson, Maximoff, Barton ja Lang joutuvat vangeiksi Lautalle. Myöhemmin Rogers vapauttaa heidät ja he elävät maanpaossa Sokovian sopimuksen rikkomisen vuoksi.
Elokuvassa Avengers: Infinity War (2018), Wilson, Rogers ja Romanoff pelastavat Skotlannissa Maximoffin ja Visionin Thanoksen kahden kätyrin, Proxima Midnightin ja Corvus Glaiven, hyökkäykseltä. He vievät yhdessä Bruce Bannerin ja Rhodesin kanssa Visionin turvaan Wakandaan ja taistelevat siellä Thanoksen kätyreitä sekä Outrider-armeijaa vastaan. He eivät kuitenkin onnistu estämään Thanosta saamasta kaikkia kuutta Ikuisuuskiveä, joilla Thanos tuhoaa puolet kaikista maailmankaikkeuden elollisista olennoista, mukaan lukien Wilsonin.
Elokuvassa Avengers: Endgame (2019), Wilson herää henkiin, kun eloonjääneet Kostajat käyttävät menneisyydestä tuotuja versioita Ikuisuuskivistä, ja osallistuu taisteluun vaihtoehtoisen menneisyyden Thanosta vastaan. Hän osallistuu myös Starkin hautajaisiin ja lopulta saa vanhentuneelta Rogersilta Kapteeni Amerikan kilven.
Disney+-sarjassa The Falcon and the Winter Soldier (2021), Wilson työskentelee nykyään yhteistyössä Yhdysvaltain ilmavoimien kanssa ja luovuttaa Kapteeni Amerikan kilven osaksi Smithsonian-instituutin näyttelyä. Mutta Karli Morgenthaun johtamien Lipunmurskaajien tekemät hyökkäykset GRC:tä (Maailman kotiutusneuvosto) vastaan, uudeksi Kapteeni Amerikaksi nimitetyn John Walkerin temperamenttisuus, sekä tarina Korean sodassa taistelleen afroamerikkalaisen supersotilaan Isaiah Bradleyn kokemista vääryyksistä saavat Wilsonin lopulta harjoittelemaan kilven käyttöä ja ryhtymään uudeksi Kapteeni Amerikaksi. Buckyn pyynnöstä, wakandalaiset valmistavat hänelle vibraniumista uudet siivet ja Kapteeni Amerikan univormun, alkuperäisen Haukka-puvun siipien tuhouduttua taistelussa Walkeria vastaan. Päihitettyään Lipunmurskaajat, Wilson käskee televisiokameroiden edessä GRC:tä muuttamaan toimintatapojaan ja taivuttelee Smithsonian-instituutin tuomaan Bradleyn menneisyyden julkisuuteen.
Joaquín Torres tekee samassa sarjassa ensiesiintymisensä MCU:hun, Danny Ramirezin näyttelemänä. Hän on Wilsonin yhteyshenkilönä toimiva ilmavoimien luutnantti. Pysäytettyään Walkerin, Wilson antaa Torresin myös pitää Haukka-puvun jäänteet.
Wilson ja Torres esiintyivät molemmat myös elokuvassa Captain America: Brave New World (2025), jossa Wilson oli toiminut Kapteeni Amerikkana jo melkein kolme vuotta. Torres taas oli ryhtynyt uudeksi Haukaksi puvulla, joka oli rakennettu Wilsonin vanhan Haukka-puvun jäänteistä. Yhdysvaltain uudeksi presidentiksi valittu Thaddeus Ross oli myös ehdottanut Wilsonille Kostajien perustamista uudelleen. Pian tämän jälkeen, joku aivopesee Isaiah Bradleyn ja muita ihmisiä yrittämään salamurhata Rossin. Yrittäessään puhdistaa Bradleyn maineen, Wilson saa selville, että aivopesijä oli Rossin vankinaan pitämä Samuel Sterns. Wilson ja Torres estävät Rossin maineen tuhoamista suunnittelevaa Sternsiä manipuloimasta Yhdysvaltoja ja Japania ajautumasta sotaan celestiaali Tiamutin jäänteistä löytyneen adamantium-metallin hallinnasta, vaikka Torres haavoittuu taistelussa vakavasti. Myöhemmin, Wilson pidättää Sternsin ja pysäyttää myös Sternsin kehittämien sydänlääkkeiden vaikutuksesta Punaiseksi Hulkiksi muuttuneen Rossin. Rossin erottua presidentin virasta vapaaehtoisesti ja annettua itsensä joutua vangituksi Lautalle, Rossin hyväntahtoisuudesta vakuuttunut Wilson päättää sairaalassa toipuneen Torresin kanssa aloittaa uuden Kostajat-ryhmän kokoamisen.
Wilson ei esiinny elokuvassa Thunderbolts*, mutta elokuvan lopputekstien jälkeen näytetyssä kohtauksessa mainitaan, että hän on nostanut syytteen Valentina Allegra de Fontainen perustamia Uusia Kostajia (entisiä Ukonnuolia) vastaan oikeudesta Kostajien nimen käyttämiseen.
Wilson ja Torres tulevat esiintymään myös elokuvissa Avengers: Doomsday (2026) ja Avengers: Secret Wars (2027), joissa esiintyy heidän itse perustama Kostajat-ryhmä ”Sankarilliset Kostajat”, joihin ovat liittyneet Thor, Scott Lang ja Xu Shang-Chi.

 Hahmoa näytelleet 
 Vuodet  Näyttelijät  Sarjat  Elokuvat  Konsolipelit 1999–2000  Martin Roach  The Avengers: United They Stand   2009–2011  Alimi Ballard  The Super Hero Squad Show   Marvel Super Hero SquadMarvel Super Hero Squad: The Infinity GauntletMarvel Super Hero Squad: Comic Combat 2012  Lance Reddick  The Avengers: Earth’s Mightiest Heroes   2013–2019  Bumper Robinson  Avengers AssembleUltimate Spider-ManMarvel Future Avengers  Lego Marvel Super Heroes: Maximum Overload  Disney Infinity 2.0Marvel Ultimate Alliance 3: The Black Order 2013  Andrew Kishino    Lego Marvel Super Heroes 2014–2016,2018–2019,2021,2024–2027  Anthony Mackie  The Falcon and the Winter SoldierWhat If...?  Captain America: The Return of the First AvengerAvengers: Age of UltronAnt-ManCaptain America: Civil WarAvengers: Infinity WarAvengers: EndgameCaptain America: Brave New WorldAvengers: DoomsdayAvengers: Secret Wars  Lego Marvel’s Avengers

 Lähteet 

 Aiheesta muualla 
 Marvel-kustantamon kotisivujen osuus Haukasta 

Luokka:Marvel-universumin supersankarit
Luokka:Kostajat